*****

ΚΑΝΟΝΙΣΜΟΣ (ΕΟΚ) αριθ. 241/86 ΤΟΥ ΣΥΜΒΟΥΛΙΟΥ

της 27ης Ιανουαρίου 1986

για την επιβολή ποσοτικών περιορισμών στις εισαγωγές ορισμένων προϊόντων καταγωγής Ηνωμένων Πολιτειών Αμερικής

ΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Οικονομικής Κοινότητας, και ιδίως το άρθρο 113,

την πρόταση της Επιτροπής,

Εκτιμώντας:

ότι οι Ηνωμένες Πολιτείες Αμερικής επέβαλαν περιορισμούς στις εισαγωγές ημικατεργασμένων προϊόντων χάλυβα προελεύσεως Κοινότητας, κατά παράβαση των υποχρεώσεων που έχουν αναλάβει στα πλαίσια της Γενικής Συμφωνίας Δασμών και Εμπορίου (GATT)·

ότι τα μέτρα αυτά προκαλούν σημαντική ζημία στους ενδιαφερόμενους κοινοτικούς παραγωγούς·

ότι, για να διασφαλιστούν τα συμφέροντα της Κοινότητας, είναι σκόπιμο να ληφθούν μέτρα που θα έχουν ισοδύναμο αποτέλεσμα στις εισαγωγές προϊόντων καταγωγής Ηνωμένων Πολιτειών· ότι πρέπει, κατά συνέπεια, να επιβληθούν ποσοτικοί περιορισμοί στις εισαγωγές ορισμένων προϊόντων καταγωγής αυτής της χώρας·

ότι δεν θα πρέπει, ωστόσο, αυτοί οι περιορισμοί να επιβληθούν στις εισαγωγές αυτών των προϊόντων στην Ισπανία και την Πορτογαλία, λαμβάνοντας υπόψη τις διατάξεις της πράξης προσχώρησης του 1985 και το γεγονός ότι τα δύο αυτά κράτη μέλη έχουν συνάψει διακανονισμούς με τις Ηνωμένες Πολιτείες, οι οποίοι καλύπτουν τα ημικατεργασμένα προϊόντα του χάλυβα και οι οποίοι ισχύουν ακόμη· ότι, κατά συνέπεια, οι περιορισμοί που επεβλήθηκαν από τις Ηνωμένες Πολιτείες δεν εφαρμόζονται στις εισαγωγές απ' αυτά τα κράτη μέλη·

ότι ο υπολογισμός της προκαλούμενης ζημίας, καθώς και του επιπέδου εισαγωγών των εν λόγω προϊόντων προελεύσεως Ηνωμένων Πολιτειών, βασίσθηκε αναγκαστικά σε ελλιπή στατιστικά στοιχεία για το έτος 1985· ότι θα χρειασθεί, κατά συνέπεια, να τροποποιηθεί το επίπεδο των περιορισμών αυτών, όταν θα είναι διαθέσιμα τα οριστικά στατιστικά στοιχεία·

ότι, με την ευκαιρία αυτή, πρέπει να καθοριστεί με σαφήνεια η διαδικασία σύμφωνα με την οποία πρέπει να θεσπιστούν οι λεπτομέρειες εφαρμογής·

ότι πρέπει επίσης να εξαιρεθούν από αυτούς τους περιορισμούς τα προϊόντα που έχουν φορτωθεί με προορισμό την Κοινότητα πριν από την έναρξη ισχύος του παρόντος κανονισμού,

ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:

Άρθρο 1

1. Η θέση σε ελεύθερη κυκλοφορία στο Βέλγιο, τη Δανία, την Ομοσπονδιακή Δημοκρατία της Γερμανίας, τη Γαλλία, την Ελλάδα, την Ιρλανδία, την Ιταλία, το Λουξεμβούργο, τις Κάτω Χώρες και το Ηνωμένο Βασίλειο των προϊόντων που απαριθμούνται στο παράρτημα, και που κατάγονται από τις Ηνωμένες Πολιτείες της Αμερικής, υπόκειται στις ποσοστώσεις που καθορίζονται για καθένα απ' αυτά.

2. Οι ποσοστώσεις αυτές θα επανεξετασθούν όταν θα είναι διαθέσιμα πλήρη στατιστικά στοιχεία για τις εισαγωγές των εν λόγω προϊόντων.

Άρθρο 2

1. Η θέση σε ελεύθερη κυκλοφορία των προϊόντων που αναφέρονται στο άρθρο 1 υπόκειται στην υποβολή έγκρισης εισαγωγής.

2. Η κατανομή των ποσοστώσεων ανάμεσα στα κράτη μέλη πραγματοποιείται σύμφωνα με τη διαδικασία που προβλέπεται στο άρθρο 11 του κανονισμού (ΕΟΚ) αριθ. 1023/70 του Συμβουλίου της 25ης Μαΐου 1970 περί θεσπίσεως κοινής διαδικασίας διαχειρίσεως των ποσοστώσεων (1), όπως τροποποιήθηκε τελευταία από την απόφαση της 1ης Ιανουαρίου 1973 (2).

3. Οι διατάξεις του κανονισμού (ΕΟΚ) αριθ. 1023/70 σχετικά με τη διαχείριση των ποσοστώσεων εφαρμόζονται στα προϊόντα που αναφέρονται στο άρθρο 1.

Άρθρο 3

1. Η θέση σε ελεύθερη κυκλοφορία των προϊόντων που αναφέρονται στον παρόντα κανονισμό μπορεί να εξαρτηθεί από την υποβολή αποδεικτικού εγγράφου καταγωγής τους.

2. Οι λεπτομέρειες εφαρμογής του παρόντος άρθρου αποφασίζονται σύμφωνα με τη διαδικασία που προβλέπεται στο άρθρο 14 του κανονισμού (ΕΟΚ) αριθ. 806/68 του Συμβουλίου της 27ης Ιουνίου 1968 περί του κοινού ορισμού της εννοίας της καταγωγής των εμπορευμάτων (1), όπως τροποποιήθηκε τελευταία από την απόφαση της 1ης Ιανουαρίου 1973 (2).

3. Το άρθρο 1 δεν εφαρμόζεται στα εμπορεύματα για τα οποία πιστοποιείται, με βάση τη φορτωτική ή άλλο τίτλο μεταφοράς, ότι είχαν φορτωθεί σε λιμάνι των Ηνωμένων Πολιτειών με προορισμό την Κοινότητα, πριν από την ημερομηνία της δημοσίευσης του παρόντος κανονισμού.

Άρθρο 4

Ο παρών κανονισμός αρχίζει να ισχύει στις 15 Φεβρουαρίου 1986.

Εφαρμόζεται μέχρι τις 15 Νοεμβρίου 1989.

Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.

Βρυξέλλες, 27 Ιανουαρίου 1986.

Για το Συμβούλιο

Ο Πρόεδρος

H. van den BROEK

(1) ΕΕ αριθ. L 124 της 8. 6. 1970, σ. 1.

(2) ΕΕ αριθ. L 2 της 1. 1. 1973, σ. 1.

(1) ΕΕ αριθ. L 148 της 28. 6. 1968, σ. 1.

(2) ΕΕ αριθ. L 2 της 1. 1. 1973, σ. 1.

ΠΑΡΑΡΤΗΜΑ

1.2.3.4 // // // // // Κλάση

του κοινού

δασμολογίου

// Κωδικός

ΝΙΜΕΧΕ

(1986)

// Περιγραφή εμπορευμάτων

// Ποσόστωση

(τόνοι)

// // // // // 15.02

// 15.02-10 // Λίπη (βοοειδών, προβατοειδών και αιγοειδών) ακατέργαστα (ξίγκια), που παίρνονται με λιώσιμο ή με τη βοήθεια διαλυτών, στα οποία περιλαμβάνονται και τα λίπη με την ονομασία «πρώτης έκθλιψης»:

Α. Που προορίζονται για βιομηχανικές χρήσεις άλλες από την παρασκευή προϊόντων για ανθρώπινη διατροφή // 15 Φεβρουαρίου έως 31 Δεκεμβρίου

1986: 93 625

1987: 107 000

1988: 107 000

1 Ιανουαρίου έως 15 Νοεμβρίου

1989: 93 625 // // // // // 31.05

// 31.05-12 // Άλλα λιπάσματα. Προϊόντα του κεφαλαίου 31 που παρουσιάζονται είτε σε δισκία, τροχίσκους και άλλα παρόμοια σχήματα, είτε σε συσκευασίες με μεικτό βάρος μέχρι 10 kg:

Α. Άλλα λιπάσματα:

ΙΙ. Που περιέχουν τα δύο λιπαντικά στοιχεία: άζωτο και φωσφόρο:

α) Ορθοφωσφορικά μόνο- και διαμμωνιακά και μείγματα των προϊόντων αυτών μεταξύ τους // 15 Φεβρουαρίου έως 31 Δεκεμβρίου

1986: 448 000

1987: 512 000

1988: 512 000

1 Ιανουαρίου έως 15 Νοεμβρίου

1989: 448 000 // // // // // 48.07 // 48.07-45 // Χαρτί και χαρτόνια, με επιχρίσεις ή επαλείψεις, εμποτισμένα ή χρωματισμένα επιφανειακά (σε απομίμηση μαρμάρου, με διάφορα σχέδια και παρόμοια) ή τυπωμένα (άλλα από εκείνα του κεφαλαίου 49), σε κυλίνδρους ή φύλλα:

ex Γ. Από λευκασμένη χαρτόμαζα, με επιχρίσεις ή επαλείψεις από καολίνη ή και επιχρισμένα ή εμποτισμένα με τεχνητές πλαστικές ύλες, που ζυγίζουν 160 g ή περισσότερο κατά m2

- Με επιχρίσεις ή επαλείψεις από άλλα υλικά εκτός από καολίνη // 15 Φεβρουαρίου έως 31 Δεκεμβρίου

1986: 8 750

1987: 10 000

1988: 10 000

1 Ιανουαρίου έως 15 Νοεμβρίου

1989: 8 750 // // // //